
                                                            ΠΑΠΑΔΗΜΗΤΡΙΟΥ ΘΑΝΟΣ
                                                                     Α.Π.Ο.Ε.Λ.



    Οι στόχοι οι οποίοι τέθηκαν στο ΑΠΟΕΛ Μολάων, προέκυψαν από το συλλογικό προγραμματισμό της Διοίκησης, του προπονητή και των αθλητών.  
     Σίγουρα η εμπειρία να αγωνίζεσαι στην Α1 Ανδρών της Ε.ΚΑ.Σ.ΚΕ.ΝΟ.Π. είναι δελεαστική, ειδικά, όταν πρόκειται για ομάδα από  μικρή επαρχιακή πόλη. 
      Βέβαια το ΑΠΟΕΛ ΜΟΛΑΩΝ έχει δείξει μια συνέχεια και μια συνέπεια για πολλά χρόνια στο άθλημα της καλαθοσφαίρισης. 
     Η περυσινή αγωνιστική χρονιά στην Α κατηγορία αντρών ήταν μια πρωτόγνωρη εμπειρία για όλους τους αθλητές μας, αλλά ανταποκρίθηκαν επάξια σε ένα τόσο απαιτητικό  πρωτάθλημα.     
      Οι προθέσεις μας, φέτος, είναι εξ αρχής ξεκάθαρες ότι θέλουμε να παίζουν δικοί μας αθλητές, χωρίς να κάνουμε άλλες προσθήκες ενώ γνωρίζουμε  τις δυσκολίες της συγκεκριμένης κατηγορίας.
     Ο κύριος σκοπός του ΑΠΟΕΛ είναι να παραμείνει η ομάδα στην ίδια κατηγορία, αλλά κυρίως οι αθλητές μας να απολαμβάνουν το άθλημα και να περνούν καλά σε ένα ασφαλή και υποστηρικτικό περιβάλλον.
[bookmark: _GoBack]      Στόχος μας για την φετινή χρονιά, είναι να παρουσιάσουμε ότι καλύτερο μπορούμε αγωνιστικά, αλλά κυρίως να απολαύσουμε το ταξίδι στο άθλημα που τόσο αγαπήσαμε και υπηρετούμε.        
     Εύχομαι υγεία σε όλους τους αθλητές, παράγοντες, προπονητές, διαιτητές  και να έχουμε ένα όμορφο, θεαματικό και ανταγωνιστικό πρωτάθλημα. 

